Feltűnt a titokzatos Esernyős Ember a MNB épületén

Ma reggel számos járókelő lett arra figyelmes, hogy egy játszi könnyedséggel lejtő, esernyős alak áll az MNB Felügyeleti Központjának és a Pénzmúzeumnak helyet adó Széll Kálmán téri épület homlokzatán.

A Magyar Nemzeti Bank 100 éves fennállása alkalmából létrejött különleges látványosság nem egy spontán akció, hanem a Balance, azaz Kálló Péter fotográfus és a titokzatos Esernyős Ember közös projektje. Együttműködésük egyedülálló módon ötvözi a művészetet és az extrém sportot, ezzel új perspektívát nyújtva a városnézéshez. Az Esernyős Ember a legextrémebb, legismertebb helyekre mászik fel, egyebek mellett a Szent Gellért-szobor tetején vagy a Kelenföldi Erőmű legmagasabb pontján is látható volt már, legutóbb pedig a soproni Tűztorony tetején sétált.

Az egykori Postapalota, most MNB Felügyeleti Központ és Pénzmúzeum néven ismert épület a város egyik ikonikus helyszíne, amely Sándy Gyula tervei szerint eklektikus-szecessziós stílusban épült. Tornya meghatározó jelképe lett Buda egyik legforgalmasabb pontjának, amelyen ma az ismeretlen kaszkadőr egy MNB100 esernyőt tartva különleges látványosságot nyújtott. Az Esernyős Ember célja, hogy a budapestiek figyelmét felhívja a városi környezet szépségeire és a mindennapi helyekben rejlő különleges lehetőségekre. Ehhez az akcióhoz örömmel kapcsolódott a centenáriumát ünneplő Magyar Nemzeti Bank is.

Sajtókapcsolat:

* +36 1 428 2600
* sajto@mnb.hu

|  |  |
| --- | --- |
|  | © Fotó: Kálló Péter |
|  | © Fotó: Kálló Péter |
|  | © Fotó: Kálló Péter |
|  | © Fotó: Kálló Péter |

Eredeti tartalom: Magyar Nemzeti Bank

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/14215/feltunt-a-titokzatos-esernyos-ember-a-mnb-epuleten/